ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΡΟΔΟΠΗΣ **Κομοτηνή, 1 Φεβρουαρίου 2024**

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail: grtypoukomotinis@gmail.com

**Δελτίο Τύπου**

**Εκδήλωση**

**«Σύγχρονη Ελληνική Ποίηση στη Δημοτική Βιβλιοθήκη Κομοτηνής»**

Η **Δημοτική Βιβλιοθήκη Κομοτηνής**, στο πλαίσιο των δράσεων που υλοποιούνται με την ΚΟΙΝΣΕΠ «Κομοτηνή εν Δράσει», και η **Διεύθυνση Δευτεροβάθμιας Εκπαίδευσης Ροδόπης** σάς προσκαλούν στην εκδήλωση **«Σύγχρονη Ελληνική Ποίηση στη Δημοτική Βιβλιοθήκη Κομοτηνής»**, που θα λάβει χώρα στη Δημοτική Βιβλιοθήκη Κομοτηνής **την Πέμπτη 8 Φεβρουαρίου στις 18.30**.

Προσκεκλημένοι είναι οι ποιητές **Ιωάννα Λιούτσια** και **Κυριάκος Συφιλτζόγλου**, σε συνομιλία με το κοινό.

Τη συζήτηση συντονίζει ο **Κωστής Δανόπουλος**, Επίκουρος Καθηγητής ΤΕΦ ΔΠΘ.

Συνεργάζονται οι:

**Στέφανος Γραβάνης**, μέλος ΕΕΠ Νομικής Σχολής ΔΠΘ

**Άννα Μαχαιροπούλου** και **Γιώργος Κουκαλιώτης**, ηθοποιοί.

Μαζί μας το **Δημοκρίτειο Βιβλιοχαρτοπωλείο**.

Η εκδήλωση είναι ανοιχτή στο κοινό.

Σας περιμένουμε!

**Λίγα λόγια για την εκδήλωση:**

Πώς γράφεται η ποίηση σήμερα και πώς απορροφά και σχολιάζει τις καταιγιστικές αλλαγές που συντελούνται στην εποχή της; Δύο νέοι σε ηλικία ποιητές αλλά με πολύ πλούσιο λογοτεχνικό έργο, η Ιωάννα Λιούτσια κι ο Κυριάκος Συφιλτζόγλου, καλεσμένοι της Δημοτικής Βιβλιοθήκης Κομοτηνής και της Διεύθυνσης Δευτεροβάθμιας Εκπαίδευσης Ροδόπης, συνομιλούν μαζί μας την Πέμπτη 8 Φεβρουαρίου στις 18.30 στη Δημοτική Βιβλιοθήκη Κομοτηνής.

Στο πρώτο μέρος της εκδήλωσης την Ιωάννα Λιούτσια παρουσιάζει ο Στέφανος Γραβάνης, μέλος ΕΕΠ Νομικής Σχολής ΔΠΘ, και τον Κυριάκο Συφιλτζόγου η Κατερίνα Σχοινά, Υπεύθυνη Σχολικών Δραστηριοτήτων ΔΔΕ Ροδόπης. Τη συζήτηση στο δεύτερο μέρος συντονίζει ο Κωστής Δανόπουλος, Επίκουρος Καθηγητής ΤΕΦ ΔΠΘ. Αποσπάσματα από το έργο των ποιητών διαβάζουν οι ηθοποιοί Άννα Μαχαιροπούλου και Γιώργος Κουκαλιώτης.

Για οποιαδήποτε πληροφορία, επικοινωνήστε με τη Δημοτική Βιβλιοθήκη Κομοτηνής

Τηλ. επικοινωνίας: 2531022589

Mail: vivkomot@otenet.gr